(ພາບປະກອບ)
ວັນທີ 10/11, ຢູ່ນະຄອນຫຼວງວຽງຈັນ, ຮອງຜູ້ບັນຊາການທະຫານ, ຫົວໜ້າເສນາທິການໃຫຍ່ພົນຈັດຕະວາ ຮ່ວາງຊວນຈຽນ, ໄດ້ມີການເຈລະຈາປະຈຳປີຄັ້ງທີ 12 ກັບພັນເອກ ສີພັນ ພຸດທະວົງ, ຫົວໜ້າກົມຊາຍແດນ, ກອງເສນາທິການໃຫຍ່ກອງທັບປະຊາຊົນລາວ. 2 ຝ່າຍໄດ້ເປັນເອກະພາບນຳກັນສືບຕໍ່ສົມທົບກັນຢ່າງແໜ້ນແຟ້ນໃນການແລກປ່ຽນສະພາບການ, ຕໍ່ສູ້, ສະກັດກັ້ນການເຄື່ອນໄຫວຂອງອາຊະຍາກຳທຸກປະເພດຢ່າງເດັດຂາດ, ມີປະສິດທິຜົນ, ພິເສດແມ່ນອາດຊະຍາກຳລະເມີດຄວາມສະຫງົບປອດໄພແຫ່ງຊາດ, ຢາເສບຕິດ, ການຄ້າເຖື່ອນຜ່ານຊາຍແດນ; ຈັດຕັ້ງຜັນຂະຫຍາຍການປະຕິບັດສັນຍາກ່ຽວກັບລະບຽບການຄຸ້ມຄອງຊາຍແດນ ແລະ ດ່ານຊາຍແດນລະຫວ່າງຫວຽດນາມ - ລາວ… 2 ຝ່າຍໄດ້ເປັນເອກະພາບນຳກັນຊີ້ນຳກຳລັງປ້ອງກັນຊາຍແດນ ສົມທົບກັນຈັດຕັ້ງການລາດຕະເວນ 2 ຝ່າຍເປັນປະຈຳ ເພື່ອຄຸ້ມຄອງເສັ້ນຊາຍແດນ, ຫຼັກໝາຍຊາຍແດນ, ຮັກສາຄວາມສະຫງົບປອດໄພ, ຄວາມເປັນລະບຽບຮຽບຮ້ອຍເຂດຊາຍແດນ, ສົມທົບກັນສະກັດນັ້ນສະພາບຂ້າມຊາຍແດນຢ່າງຜິດກົດໝາຍ, ການອົບພະຍົບຢ່າງເສລີ… ສິ້ນສຸດການເຈລະຈາ, ພົນຈັດຕະວາ ຮ່ວາງຊວນຈຽນ ແລະ ພັນເອກ ສີພັນ ພຸດທະວົງ ໄດ້ລົງນາມໃນບົດບັນທຶກຊ່ວຍຈຳກ່ຽວກັບການເພີ່ມທະວີການສົມທົບກັນປົກປັກຮັກສາເສັ້ນຊາຍແດນຮ່ວມ.
(ແຫຼ່ງຄັດຈາກ VOV)